Pakuotės lapelis: informacija vartotojui

Carboplatin Actavis 10 mg/ml koncentratas infuziniam tirpalui
Karboplatina

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba slaugytoją.
-	Jeigu pasireiškė šalutinis poveikis (net jeigu jis šiame lapelyje nenurodytas) kreipkitės į gydytoją arba slaugytoją. Žr. 4 skyrių.

Apie ką rašoma šiame lapelyje?

1.	Kas yra Carboplatin Actavis ir kam jis vartojamas
2.	Kas žinotina prieš vartojant Carboplatin Actavis
3.	Kaip vartoti Carboplatin Actavis
4.	Galimas šalutinis poveikis
5.	Kaip laikyti Carboplatin Actavis
6.	Pakuotės turinys ir kita informacija

Kas yra Carboplatin Actavis
Carboplatin Actavis sudėtyje yra karboplatinos. Ji priklauso vaistų, kurie žinomi kaip cheminiai platinos junginiai, grupei. Šios grupės vaistai vartojami vėžiui gydyti.

Kam Carboplatin Actavis vartojamas
Carboplatin Actavis vartojamas progresavusiam kiaušidžių vėžiui ir smulkialąsteliniam plaučių vėžiui gydyti.

Carboplatin Actavis vartoti negalima:
-	jeigu yra alergija karboplatinai arba bet kuriai pagalbinei šio vaisto medžiagai (jos išvardytos 6 skyriuje);
-	jeigu yra sunkus inkstų funkcijos sutrikimas (kreatinino klirensas yra mažesnis negu 30 ml/min.);
-	jeigu kraujo kūnelių kiekis nenormalus (yra stiprus kaulų čiulpų veiklos slopinimas);
-	jeigu yra kraujuojantis navikas;
-	kartu su geltonosios karštinės vakcina.

Jeigu kuri nors iš išvardytų būklių Jums tinka ir apie tai su savo gydytoju arba slaugytoju dar nepakalbėjote, turite pakalbėti kuo greičiau, prieš infuziją.
Paprastai Carboplatin Actavis leidžiamas ligoninėje. Patys šiuo vaistu gydytis negalėsite. Vaisto Jums suleis Jūsų gydytojas arba slaugytojas. Leidimo metu ir po suleidimo Jus atidžiai ir dažnai stebės. Paprastai prieš kiekvieną infuziją Jums atliks kraujo tyrimus.

Įspėjimai ir atsargumo priemonės
Pasitarkite su gydytoju arba slaugytoju, prieš pradėdami vartoti Carboplatin Actavis:
-	jeigu esate arba galite būti nėščia;
-	jeigu krūtimi maitinate kūdikį;
· jeigu Jums pasireiškė galvos skausmas, pakitęs protinis darbingumas, priepuoliai ir nenormalus regėjimas (nuo miglotumo iki apakimo);
-	jeigu Jums pasireiškė didelis nuovargis ir dusulys tik dėl mažo raudonųjų kraujo kūnelių kiekio (hemolizinės anemijos simptomai) arba ir dėl mažo trombocitų kiekio, nenormalios kraujosruvos (trombocitopenija) ir inkstų ligos, kai išsiskiria mažas šlapimo kiekis arba šlapimas visai neišsiskiria (hemolizinio ureminio sindromo simptomai);
-	jeigu Jums pasireiškė karščiavimas (temperatūra aukštesnė arba lygi 38 °C) arba šaltkrėtis, nes tai gali būti infekcijos požymiai. Jums gali būti kraujo infekcijos rizika;
-	jeigu gydymo šiuo vaistu metu tikriausiai gersite alkoholio.

Jeigu Jūsų inkstų funkcija sutrikusi, karboplatinos poveikis kraujo gamybai gali būti stipresnis ir ilgesnis, negu pacientams, kurių inkstų veikla normali. Jeigu inkstų veikla sutrikusi, Jūsų gydytojas Jus gali dažniau stebėti.

Jeigu kuri nors iš išvardytų būklių Jums tinka ir apie tai su savo gydytoju arba slaugytoju dar nepakalbėjote, turite pakalbėti kuo greičiau, prieš infuziją.

Gydymo karboplatina metu Jums bus skiriama vaistų, padedančių sumažinti potencialią gyvybei grėsmę keliančios komplikacijos, vadinamos naviko lizės sindromu, riziką, kurią sukelia cheminiai sutrikimai kraujyje, nes irstant žūvančioms vėžio ląstelėms jų turinys patenka į kraujotaką.

Vaistą prieš infuziją praskies kitokiu tirpalu. Turite apie tai pasikalbėti su savo gydytoju, kad būtumėte tikri, kad skiediklis Jums tinka.

Pasakykite gydytojui, jeigu manote, kad Jūsų vaikui pasireiškė klausos sutrikimas, nes klausos netekimas dažniau pasitaiko šiuo vaistu gydytiems vaikams.

Kiti vaistai ir Carboplatin Actavis
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba slaugytojui.
Turite pasakyti savo gydytojui, jeigu vartojate toliau išvardytų vaistų, kadangi jie gali sąveikauti su Carboplatin Actavis:
-	kitokie vaistai, slopinantys imuninės sistemos aktyvumą (pvz., ciklosporinas, takrolimuzas, sirolimuzas, kiti priešvėžiniai vaistai);
-	kitokie toksinį poveikį inkstams sukeliantys vaistai (pvz., aminoglikozidų grupės antibiotikai);
-	kitokie klausą arba pusiausvyrą trikdantys vaistai (pvz., aminoglikozidų grupės antibiotikai, furozemidas [vaistas nuo širdies nepakankamumo ir pabrinkimo]);
-	kompleksonai (medžiagos, prisijungiančios prie karboplatinos ir dėl to silpninančios jos poveikį);
-	fenitoinas ir fosfenitoinas (vaistai nuo įvairių konvulsijų ir traukulių);
-	antikoaguliantai (vaistai, vartojami stabdyti kraujo krešulių formavimąsi);
-	kilpiniai diuretikai (vaistai, vartojami hipertenzijai ir pabrinkimui gydyti).

Gydymo karboplatina metu Jums negalima skiepytis jokiomis vakcinomis, kuriose yra gyvųjų virusų.

Carboplatin Actavis vartojimas su maistu ir gėrimais
Carboplatin Actavis sąveika su alkoholiu nežinoma. Vis dėlto turite pasiklausti savo gydytojo, kadangi Carboplatin Actavis gali veikti kepenų gebą skaldyti alkoholį.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju.

Jeigu kuri nors iš išvardytų būklių Jums tinka ir apie tai su Jus gydančiu gydytoju arba slaugytoju dar nesikonsultavote, nedelsiant tai padarykite (prieš pradedant vartoti vaistą).

Nėštumas
Nėštumo metu Jūs neturite būti gydoma Carboplatin Actavis, nebent tik aiškiu gydytojo nurodymu. Su gyvūnais atlikti tyrimai parodė galimą vaisiaus sklaidos trūkumų riziką. Jeigu Jus nėštumo metu gydo Carboplatin Actavis, turite su savo gydytoju aptarti galimą poveikio riziką Jūsų vaisiui.
Vaisingos moterys turi naudoti veiksmingą kontracepcijos metodą, tiek prieš gydymą, tiek gydymo karboplatina metu. Jeigu moteris pastoja gydymo karboplatina metu, patariama kreiptis į genetiką, kadangi karboplatina sukelia genetinę pažaidą. Genetiko konsultacija patariama ir toms moterims, kurios nori pastoti po gydymo Carboplatin Actavis.

Žindymo laikotarpis
Nežinoma, ar karboplatina išsiskiria į motinos pieną. Taigi gydymo Carboplatin Actavis metu kūdikio maitinimą krūtimi Jūs turite nutraukti.

Vaisingumas
Karboplatina gali sukelti genetinę pažaidą. Vaisingoms moterims reikia veiksmingomis kontracepcijos priemonėmis saugotis nuo pastojimo. Nėščioms ir gydymo metu pastojusioms moterims būtina genetiko konsultacija.
Karboplatina gydomiems vyrams patariama vaiko nepradėti gydymo metu ir 6 mėn. po gydymo. Jiems patariama prieš gydymą kreiptis patarimo dėl spermos konservavimo, kadangi gydymo karboplatina sukeltas nevaisingumas gali nepraeiti.

Vairavimas ir mechanizmų valdymas
Karboplatina gebėjimo vairuoti ir valdyti mechanizmus neveikia. Vis dėlto po pirmos vaisto infuzijos turite būti labai atsargūs, ypač tuo atveju, jeigu jaučiate svaigulį arba nepasitikite savimi.

Jūsų infuzinį tirpalą Jums visada suleis slaugytojas arba gydytojas. Paprastai šis vaistas lėtai, t. y. per 15 – 60 min., sulašinamas į veną. Jeigu kyla daugiau klausimų, kreipkitės į gydytoją arba slaugytoją, kuris Jums vaisto lašins arba jau sulašino.

Dozė priklausys nuo Jūsų ūgio, kūno svorio, kraujo gamybos sistemos ir inkstų funkcijos. Jums tinkamiausią dozę nustatys Jūsų gydytojas. Prieš infuziją vaistinį preparatą praskies.

Suaugusiems žmonėms
Įprastinė dozė yra 400 mg/m2 kūno paviršiaus ploto (apskaičiuoto atsižvelgiant į Jūsų ūgį ir kūno svorį).

Senyviems pacientams
Jiems galima vartoti įprastinę suaugusio žmogaus dozę, tačiau gydytojas gali nuspręsti gydyti ir kitokia doze.

Sutrikusi inkstų funkcija
Dozė gali skirtis priklausomai nuo inkstų funkcijos. Jeigu Jus vargina inkstų funkcijos sutrikimas, Jūsų gydytojas gali mažinti dozę, liepti Jums dažnai atlikinėti kraujo tyrimus bei gali stebėti Jūsų inkstų funkciją. Šio vaisto infuzijomis Jus gydys gydytojas, turintis vėžio gydymo patirties.

Vartojimas vaikams ir paaugliams
Vaikų gydymo karboplatina patirties nepakanka, kad būtų galima rekomenduoti specialią dozę. 
Gydymo Carboplatin Actavis metu gali pykinti, todėl gydytojas, prieš pradėdamas Jus gydyti Carboplatin Actavis, Jums gali skirti pykinimą slopinančių vaistų.
Tarp Carboplatin Actavis dozių infuzijų bus daroma įprastinė 4 savaičių pertrauka. Po kiekvienos infuzijos gydytojas Jums lieps kas savaitę atlikinėti kraujo tyrimus, kad galėtų nustatyti reikiamą dozę kitam gydymo ciklui.

Ką daryti pavartojus per didelę Carboplatin Actavis dozę?
Nėra tikėtina, kad Jums suleis per didelę karboplatinos dozę, tačiau taip atsitikus, gali atsirasti inkstų, kepenų, regos ir klausos sutrikimų ir gali sumažėti baltųjų kraujo kūnelių kiekis. Jeigu nerimaujate, kad gali būti suleista per didelė dozė, arba kyla bet kokių klausimų dėl suleistos dozės, kreipkitės į vaisto sulašinusį gydytoją ar slaugytoją.

Pamiršus pavartoti Carboplatin Actavis
[bookmark: _Toc129243142][bookmark: _Toc129243267]Mažai tikėtina, kad praleistumėte dozę, kadangi Jūsų gydytojas nurodys, kada Jums vaisto reikia leisti. Jeigu manote, kad dozę praleidote, pasikalbėkite su savo gydytoju arba slaugytoju.

Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedelsiant pasakykite Jus gydančiam gydytojui, jeigu pastebėjote kurį nors iš toliau nurodyto šalutinio poveikio:
· neįprastos kraujosruvos (mėlynės), kraujavimas arba infekcijos požymiai, pvz., ryklės uždegimas ir aukšta kūno temperatūra;
· stiprus odos niežėjimas (susijęs su ruplėmis), veido, lūpų, liežuvio ir (arba) ryklės patinimas, galintis apsunkinti rijimą ar kvėpavimą (angioneurozinė edema), arba alpulio pojūtis;
· stomatitas (lūpų pažaida arba burnos gleivinės išopėjimas.

Labai dažnas šalutinis poveikis (gali pasireikšti daugiau negu 1 iš 10 asmenų):
· kaulų čiulpų veiklos slopinimas, kuriam būdingas didelis baltųjų kraujo kūnelių kiekio sumažėjimas, sąlygojantis labiau galimą infekciją (leukopenija, neutropenija);
· kraujo plokštelių kiekio sumažėjimas, didinantis kraujosruvų ir kraujavimo riziką (trombocitopenija);
· anemija (būklė, kai sumažėja raudonųjų kraujo kūnelių kiekis ir dėl to pasireiškia nuovargis);
· šlapimo rūgšties kiekio padidėjimas kraujyje, galintis lemti podagrą (hiperurikemija);
· nežymus prikurtimas (aukšto dažnio bangų negirdėjimas);
· pykinimas arba vėmimas;
· pilvo skausmas ir diegliai;
· neįprasto nuovargio ar silpnumo pojūtis;
· kepenų fermentų aktyvumo nuokrypis nuo normos. Jūsų gydytojas Jus gali stebėti;
· inkstų funkcijos susilpnėjimas (sumažėjęs inkstų kreatinino klirensas, šlapalo kiekio kraujyje padidėjimas;
· druskų kiekio sumažėjimas kraujyje (natrio, kalio, kalcio, magnio). Jūsų gydytojas Jus gali stebėti.

Dažnas šalutinis poveikis (gali pasireikšti mažiau negu 1 iš 10 asmenų):
· infekcijos;
· neįprastos kraujosruvos (mėlynės) arba kraujavimas (hemoraginės komplikacijos);
· alerginė reakcija, įskaitant išbėrimą, dilgėlinę, odos paraudimą, niežėjimą bei aukštą kūno temperatūrą;
· silpnumas, dilgčiojimas ar tirpulys (periferinė neuropatija);
· dilgčiojimas ir badymas;
· giliųjų sausgyslių refleksų susilpnėjimas (refleksai raumenims susitraukti, kai susitraukia raumenų sausgyslės);
· jutimų sutrikimas;
· skonio pojūčio pokytis;
· jėgų nebuvimas arba stoka;
· regos sutrikimas, įskaitant trumpalaikį apakimą;
· spengimas ausyse, klausos sutrikimas, prikurtimas;
· širdies ir kraujagyslių sutrikimai;
· plaučių sutrikimai. Plaučių audinio randėjimas ir storėjimas, susijęs su kvėpavimo pasunkėjimu, kartais mirtinas (intersticinė plaučių liga), kvėpavimo pasunkėjimas;
· viduriavimas, vidurių užkietėjimas;
· gleivinės sutrikimas;
· plikimas;
· odos sutrikimas;
· niežtintis odos išbėrimas (dilgėlinė);
· niežėjimas;
· raudonas išbėrimas (eriteminis išbėrimas);
· skeleto ir raumenų sutrikimas;
· šlapimo ir lyties organų sutrikimas (urogenitalinis sutrikimas);
· į gripą panašus sindromas;
· kreatinino, bilirubino ir šlapimo rūgšties kiekio padidėjimas kraujyje. Jūsų gydytojas Jus gali stebėti.

Nedažnas šalutinis poveikis (gali pasireikšti mažiau negu 1 iš 100 asmenų):
· chemoterapijos arba radioterapijos sukeltas vėžys (antrinė malignizacija);
· karščiavimas ir šalčio krėtimas be akivaizdžios infekcijos;
· odos aplink infuzijos vietą paraudimas, patinimas, skausmas arba audinių žūtis.

Retas šalutinis poveikis (gali pasireikšti mažiau negu 1 iš 1000 asmenų):
· bloga savijauta ir aukšta kūno temperatūra dėl mažo baltųjų kraujo kūnelių kiekio kraujyje (febrilinė neutropenija);
· sunkios alerginės reakcijos (anafilaksinės arba anafilaktoidinės reakcijos). Sunkios alerginės reakcijos simptomai yra staigus švokštimas ar krūtinės spaudimas, vokų, veido ar lūpų patinimas, veido paraudimas, hipotenzija, tachikardija, dilgėlinė, dusulys, svaigulys ir anafilaksinis šokas;
· mažas natrio kiekis kraujyje (hiponatremija);
· apetito nebuvimas (anoreksija);
· regos nervo uždegimas, galintis sukelti visišką arba dalinį apakimą (regos nervo neuritas);
· sunkus kepenų funkcijos sutrikimas, kepenų ląstelių pažaida arba žūtis. Jūsų gydytojas Jus gali stebėti.

Labai retas šalutinis poveikis (gali pasireikšti mažiau negu 1 iš 10000 asmenų):
· kraujavimas į smegenis, galintis lemti insultą arba sąmonės praradimą;
· širdies nepakankamumas;
· staigi arterijos blokada (embolija), didelis kraujospūdis, mažas kraujospūdis.

Šalutinis poveikis, kurio dažnis nežinomas (negali būti apskaičiuotas pagal turimus duomenis):
· hemolizinis ureminis sindromas (liga, kuriai būdingas ūminis inkstų nepakankamumas, raudonųjų kraujo kūnelių kiekio sumažėjimas (mikroangiopatinė hemolizinė anemija) ir mažas kraujo plokštelių kiekis);
· dehidracija;
· lūpų pažaida arba burnos gleivinės išopėjimas (stomatitas);
· grupė simptomų, tokių, kaip galvos skausmas, pakitęs protinis darbingumas, priepuoliai ir nenormalus regėjimas (nuo miglotumo iki apakimo) (grįžtamosios užpakalinės leukoencefalopatijos sindromas, retas neurologinis sutrikimas);
· pankreatitas;
· plaučių infekcija;
· grupė simptomų, tokių kaip nuovargis, kraujosruvos ir kraujavimas, infekcijos, karščiavimas ir nepaaiškinamas svorio kritimas (promielocitinės leukemijos, vėžio formos, kuri veikia kaulų čiulpuose gaminamus kraujo kūnelius, simptomai);
· raumenų spazmai, raumenų silpnumas, sumišimas, regos praradimas ar sutrikimai, nereguliarus širdies plakimas, inkstų nepakankamumas ar nenormalūs kraujo tyrimų rezultatai (naviko lizės sindromo, kurį gali sukelti spartus naviko ląstelių irimas, simptomai) (žr. 2 skyrių).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba slaugytojui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Ant kartono dėžutės po „EXP/Tinka iki“ ir ant flakono etiketės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Neatidaryti flakonai:
Laikyti žemesnėje kaip 25 C temperatūroje. Flakoną laikyti išorinėje dėžutėje, kad vaistas būtų apsaugotas nuo šviesos.

Praskiestas vaistas:
Įrodyta, kad praskiesto koncentrato, laikomo 25 C temperatūroje, cheminis ir fizinis stabilumas nekinta 8 valandas.

Mikrobiologiniu požiūriu, nebent praskiedimo metodas neleidžia atsirasti mikrobiologinės taršos rizikai, praskiestą koncentratą būtina infuzuoti nedelsiant. Jei jis tuoj pat nevartojamas, už laikymo trukmę ir sąlygas iki vartojimo atsako gydantis gydytojas.

Vaistų negalima išmesti į kanalizaciją arba su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6.	Pakuotės turinys ir kita informacija

Carboplatin Actavis sudėtis
-	Veiklioji medžiaga yra karboplatina. 1 ml koncentrato yra 10 mg karboplatinos.
-	Pagalbinė medžiaga yra injekcinis vanduo.

Carboplatin Actavis išvaizda ir kiekis pakuotėje
Carboplatin Actavis yra skaidrus, bespalvis arba šiek tiek gelsvas tirpalas.

Pakuotės dydžiai: 1 x5 ml, 5 x 5 ml, 1 x 15 ml, 1 x 45 ml, 1 x 60 ml.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Actavis Group PTC ehf.
Reykjavikurvegi 76-78
220 Hafnarfjörður
Islandija

Gamintojas
S.C. Sindan- Pharma S.R.L.
11th Ion Mihalache Blvd
011171 Bucharest 1
Rumunija

arba

Actavis Italy S.p.A.-Nerviano Plant
Viale Pasteur 10
20014 Nerviano (MI)
Italija

Jeigu apie šį vaistą norite sužinoti daugiau, kreipkitės į vietinį registruotojo atstovą.
UAB „Sicor Biotech“
Molėtų pl. 5
LT-08409 Vilnius
Tel.: +370 5 266 02 03

Šis vaistas EEE valstybėse narėse registruotas tokiais pavadinimais:
	Bulgarija
Čekija
	Carboplatin Actavis
Carbosol 10 mg/ml

	Danija
	Carboplatin Actavis

	Estija
	Carboplatin Actavis

	
Suomija
	
Carboplatin Actavis 10mg/ml, infuusiokonsentraatti, liuosta varten

	Vengrija
	Bopactin 10 mg/ml

	Islandija
	Carboplatin Actavis

	Italija
	Carboplatino Actavis 10mg/ml concentrato per soluzione per infusione

	Lietuva
Latvija
	Carboplatin Actavis 10mg/ml koncentratas infuziniam tirpalui
Carboplatin Actavis 10 mg/ml koncentrāts infūziju šķīduma pagatavošanai

	Nyderlandai
	 Carboplatine Actavis 10mg/ml

	Norvegija
	Carboplatin Actavis

	Lenkija
	Carboplatin Actavis

	Švedija
	Carboplatin Actavis



Šis pakuotės lapelis paskutinį kartą peržiūrėtas 2018-09-10.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

